Diari Oficial de la Generalitat Valenciana


Sumari del DOGV 3379, del 24-11-1998 (1998/9477)

RESOLUCIÓ de 26 d’octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni singular entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, per a col·laborar en la formació del professorat (UIMP 1998 CS01).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9477


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni singular entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, per a col·laborar en la formació del professorat (UIMP 1998 CS01). [1998/X9477]
  
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, el dia 27 d'agost de 1998, un Conveni específic per a col·laborar en la formació del professorat, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0935/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni singular entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, per a col·laborar en la formació del professorat. (UIMP 1998 CS01).
  
València, 27 d'agost de 1998
  
Reunits
  
D'una part, l'Honorable Conseller de Cultura, Educació i Ciència, Francisco Camps Ortiz autoritzat per a la firma del present conveni per acord del Consell de la Generalitat Valenciana, en sessió i data de 21 de juliol de 1998.
  
I, d'una altra, l'excel·lentíssim Sr. José Luis García Delgado, rector magnífic de la Universitat Internacional Menéndez Pelayo (d'ara endavant UIMP), en el seu nom i representació, i d'acord a les atribucions que té conferides pel Reial Decret 1.920/1995, de 24 de novembre (BOE núm. 282, de 25-11-1995).
  
Acorden
  
Primer
  
Organitzar els tres cursos que figuren a continuació, destinats a la formació permanent del professorat que presta serveis als centres docents de la Comunitat Valenciana:
  
1. ?L'Educació en valors: la vida moral i la reflexió ètica (Mòdul II)?. La direcció del curs serà a càrrec de la professora Adela Cortina. Les sessions de treball es realitzaran des de gener fins maig de 1998, com a continuació del curs ja iniciat a l'octubre de 1997, la duració serà de 100 hores.
  
2. ?Biosfera i ambient: una perspectiva microbiana?. La direcció del curs serà a càrrec de la professora Lorraine Olendzenski. El curs es realitzarà al juliol de 1998, la duració serà de 20 hores.
  
3. ?Orientació a l'aula dels trastorns clínics de l'adolescent?. La direcció del curs serà a càrrec del professor Julio Cortijo. El curs es realitzarà al juliol de 1998, la duració serà de 20 hores.
  
Segon
  
La UIMP es responsabilitza de la programació, el control i el desenrotllament dels tres cursos abans mencionats, i haurà de reservar un màxim de 20 places de matrícula gratuïta per a personal comissionat pel director general d'Ordenació i Innovació Educativa i Política Lingüística de la Conselleria de Cultura, Educació i Ciència.
  
Tercer
  
La Conselleria de Cultura, Educació i Ciència lliurarà a la UIMP, per a la realització dels cursos, la quantitat de 5.000.000 PTA. a càrrec de la línia pressupostària 404, del programa 421.30 dels pressupostos de la Generalitat Valenciana per a 1998, distribuïda de la manera següent:
  
- L'Educació en valors: la vida moral i la reflexió ètica (Mòdul II)...800.000 PTA.
  
- Biosfera i ambient: una perspectiva microbiana... 1.800.000 PTA.
  
- Orientació a l'aula dels trastorns clínics de l'adolescent .......... 2.400.000 PTA.
  
Quart
  
El lliurament del 40% s'efectuarà a la firma del present conveni singular i el 60% restant quan la UIMP remeta la memòria acadèmica i la memòria econòmica de cada curs.
  
L'avançament del 40% en subscriure's el conveni haurà d'anar acompanyat per la carta de pagament acreditativa d'haver constituït una garantia per l'import de la subvenció l'avançament de la qual es demana. La garantia es pot constituir a través de valors, aval bancari o assegurança de caució a l'empara de l'article 15 del Reial Decret d'1 de març de 1996 de desplegament parcial de la Llei 13/95.
  
Els ingressos es realitzaran al compte corrent número 2554570275 obert a nom de la Universitat Internacional Menéndez Pelayo, Secció d'Organismes autònoms, a l'oficina principal (codi d'agència 0001) del Banc d'Espanya (codi de banc 9000), carrer Alcalà, núm. 50 de Madrid.
  
La subvenció permetrà, per a cada curs, el finançament de les despeses derivades de la seua realització, com per exemple:
  
- Despeses de viatge, allotjament i manutenció de ponents.
  
- Honoraris de ponents.
  
- Despeses de traducció simultània.
  
- Despeses de difusió (publicitat, impremta, programes, carpetes, correu...).
  
- Despeses d'edició d'actes.
  
- Material fungible.
  
Per al reconeixement de les obligacions de pagament, la UIMP aportarà les minutes i factures que acrediten la realització material de les despeses efectuades. Els justificants, que constituiran la memòria econòmica, es presentaran junt a la memòria acadèmica en el Servei de Formació del Professorat de la Conselleria de Cultura, Educació i Ciència, sense perjudici que en cap cas puguen presentar-se posteriorment al dia 30 de novembre de 1998.
  
Cinqué
  
En finalitzar els cursos, la UIMP presentarà les corresponents memòries acadèmiques. Així mateix, s'adjuntarà la relació de professors que tenen dret a certificat.
  
Sisé
  
Les parts firmants podran denunciar o modificar el present conveni en qualsevol moment de mutu acord. Si per causes imputables a la UIMP no es realitzaren algunes de les activitats encomanades, el conveni quedaria automàticament rescindit i la Conselleria de Cultura, Educació i Ciència tindrà dret a percebre la quantitat pagada a compte, segons disposa l'article 47. 9-c del Text Refós de la Llei d'Hisenda Pública de la Generalitat Valenciana de 26 de juny de 1991. Així mateix, si la Conselleria de Cultura, Educació i Ciència pretenguera unilateralment donar per acabats els mòduls abans de la seua finalització, haurà d'abonar a la UIMP l'import pendent de pagament de les activitats efectivament realitzades, prèvia justificació, en un termini no superior a un mes.
  
Seté
  
La Conselleria de Cultura, Educació i Ciència i la UIMP es comprometran a resoldre amistosament qualsevol acord que puga sorgir en el desenrotllament del present conveni. Les qüestions litigioses que puguen sorgir a l'hora d'interpretar-lo i complir-lo seran de coneixement i competència de l'ordre jurisdiccional contenciós administratiu.
  
Vuité
  
El present conveni singular entrarà en vigor el mateix dia de la seua firma i s'estén fins al 31 de desembre de 1998.
  
I, perquè en quede constància i als efectes oportuns, firmen el present conveni singular que s'estén en triple versió, al lloc i la data indicats a l'encapçalament.
  
El conseller de Cultura, Educació i Ciència,
  
FRANCISCO CAMPS ORTIZ
  
El rector de la Universitat Internacional Menéndez Pelayo,
  
JOSÉ LUIS GARCÍA DELGADO